จังหวัดคาโงชิมะ

จังหวัดคาโงชิมะ ตั้งอยู่บนเกาะคีวชูทางภาคตะวันตกเฉียงใต้ของญี่ปุ่น มีคาโงชิมะเป็นเมืองหลวง ซึ่งในอดีตนั้นก็เป็นเมืองหลวงของแคว้นซัตสึมะ และเป็นบ้านเกิดของท่านเท็นโชอิง ที่นี้นั้นมี มันเทศ หัวไชเท้า ข้าว ถ้วยชามดินเผา เป็นสินค้าขึ้นชื่อ นอกจากนั้นยังมีแหล่งมรดกโลกอีกแห่งหนึ่งที่ตั้งอยู่ในจังหวัดนี้ คือ เกาะยากุ

 ภูมิศาสตร์ 
จังหวัดคาโงชิมะตั้งอยู่ทางตะวันตกเฉียงใต้ของเกาะคีวชู โดยมีพื้นที่อยู่บนคาบสมุทรสองคาบสมุทร ได้แก่คาบสมุทรซัตสึมะและคาบสมุทรโอซูมิ และมีอ่าวคาโงชิมะตั้งอยู่ระหว่างคาบสมุทรทั้งสอง ทิศเหนือของจังหวัดติดต่อกับจังหวัดคูมาโมโตะ ทิศตะวันออกของจังหวัดติดต่อกับจังหวัดมิยาซากิ ส่วนทิศใต้และทิศตะวันตกติดต่อกับทะเลจีนตะวันออก

นอกจากนี้เขตการปกครองของจังหวัดคาโงชิมะยังครอบคลุมหมู่เกาะนอกชายฝั่งของเกาะคีวชูด้วย ซึ่งบางส่วนของเกาะเหล่านี้อยู่ในการปกครองของกิ่งจังหวัดสองกิ่งจังหวัดได้แก่กิ่งจังหวัดโอชิมะและกิ่งจังหวัดคูมาเงะ

ในอ่าวคาโงชิมะมีภูเขาไฟซากูราจิมะซึ่งเป็นภูเขาไฟที่มีพลังมากที่สุดในญี่ปุ่น ซากูราจิมะเคยเป็นเกาะแยกกับแผ่นดินใหญ่ของเกาะคีวชู แต่การปะทุใน พ.ศ. 2457 ทำให้ลาวาไหลออกมาเชื่อมต่อกับเกาะคีวชูเป็นแผ่นดินผืนเดียวกัน

 ประวัติศาสตร์ 
จังหวัดคาโงชิมะเคยเป็นส่วนหนึ่งของแคว้นซัตสึมะซึ่งเป็นแคว้นไดเมียวที่ทรงอิทธิพลที่สุดแคว้นหนึ่งในยุคเอโดะ

ใน พ.ศ. 2405 เกิดเหตุการณ์กรณีนามามูงิ เมื่อชาลส์ เลนน็อกซ์ ริชาร์ดสัน พ่อค้าชาวอังกฤษถูกสังหาร ซึ่งนำไปสู่การปะทะทางทหารระหว่างแคว้นซัตสึมะและสหราชอาณาจักร

 การปกครอง 
จังหวัดคาโงชิมะประกอบด้วย 19 นคร 8 อำเภอ 20 เมือง และ 4 หมู่บ้าน ได้แก่
 นคร 

 คาโงชิมะ (; เมืองหลวง)
 คาโนยะ ()
 คิริชิมะ ()
 ชิบูชิ ()
 ซัตสึมะเซ็นได ()
 โซโอะ ()
 ทารูมิซุ ()
 นิชิโนโอโมเตะ ()
 มากูราซากิ ()
 มินามิกีวชู ()

 มินามิซัตสึมะ ()
 อากูเนะ ()
 อามามิ ()
 อิจิกิกูชิกิโนะ ()
 อิซะ ()
 อิซูมิ ()
 อิบูซูกิ ()
 ไอระ ()
 ฮิโอกิ ()

 อำเภอ เมือง และหมู่บ้าน 

 อำเภอคาโงชิมะ ()
 หมู่บ้านโทชิมะ ()
 หมู่บ้านมิชิมะ ()
 อำเภอคิมตสึกิ ()
 เมืองคิงโก ()
 เมืองคิมตสึกิ ()
 เมืองมินามิโอซูมิ ()
 เมืองฮิงาชิคูชิระ ()
 อำเภอคูมาเงะ ()
 เมืองนากาตาเนะ ()
 เมืองมินามิตาเนะ ()
 เมืองยากูชิมะ ()
 อำเภอซัตสึมะ ()
 เมืองซัตสึมะ ()
 อำเภอโซโอะ ()
 เมืองโอซากิ ()

 อำเภออิซูมิ ()
 เมืองนางาชิมะ ()
 อำเภอโอชิมะ ()
 เมืองคิไก ()
 เมืองชินะ ()
 เมืองเซโตอูจิ ()
 เมืองทัตสึโง ()
 เมืองโทกูโนชิมะ ()
 เมืองโยรง ()
 เมืองวาโดมาริ ()
 เมืองอามางิ ()
 เมืองอิเซ็ง ()
 หมู่บ้านยามาโตะ ()
 หมู่บ้านอูเก็ง ()
 อำเภอไอระ ()
 เมืองยูซูอิ ()

 อ้างอิง 


คาโงชิมะ